*Proiect* **GUVERNUL REPUBLICII MOLDOVA**

**HOTĂRÎRE nr.**

**din**

**Chişinău**

**pentru aprobarea Regulamentului cu privire la modul de acordare a unor**

**categorii de facilităţi privind TVA și abrogarea Hotărîrii Guvernului nr.124 din 15 februarie 2013**

În scopul executării prevederilor art.103 alin.(7) din Codul fiscal nr.1163-XIII din 24 aprilie 1997 (republicată în Monitorul Oficial al Republicii Moldova, 2007, ediţie specială) şi art.4 alin.(18) lit.b) din Legea nr.1417-XIII din 17 decembrie 1997 pentru punerea în aplicare a titlului III al Codului fiscal, cu modificările şi completările ulterioare,

 Guvernul HOTĂRĂŞTE:

 1. Se aprobă Regulamentul cu privire la modul de acordare a unor categorii de facilităţi privind TVA conform prevederilor art.103 alin.(7) din Codul fiscal nr.1163-XIII din 24 aprilie 1997 şi art.4 alin.(18) lit.b) din Legea nr.1417-XIII din 17 decembrie 1997 pentru punerea în aplicare a titlului III al Codului fiscal, conform Anexei nr.1;

2. Se abrogă Hotărîrea Guvernului nr.124 din 15 februarie 2013 pentru aprobarea Regulamentului cu privire la modul de acordare a unor categorii de facilităţi privind TVA conform prevederilor art.103 alin.(7) din Codul fiscal nr.1163-XIII din 24 aprilie 1997 şi art.4 alin.(18) lit.a) şi lit.b) din Legea nr.1417-XIII din 17 decembrie 1997 pentru punerea în aplicare a titlului III al Codului fiscal (Monitorul Oficial al Republicii Moldova, 2013, nr.36-40, art.170)

 **PRIM-MINISTRU Pavel FILIP**

**Contrasemnează:**

**Viceprim-ministru,**

**Ministru al Economiei Octavian CALMÎC**

**Ministrul Finanţelor Octavian ARMAŞU**

**Ministrul Muncii**

**Protecţiei Sociale şi Familiei Stela GRIGORAŞ**

Anexa nr.1

la Hotărîrea Guvernului nr. din

**REGULAMENT**

**cu privire la modul de acordare a unor categorii de facilităţi privind TVA conform**

**prevederilor art.103 alin.(7) din Codul fiscal nr.1163-XIII din 24 aprilie 1997**

**şi art.4 alin.(18) lit.b) din Legea nr.1417-XIII din 17 decembrie 1997**

**pentru punerea în aplicare a titlului III al Codului fiscal**

**I. DISPOZIŢII GENERALE**

1. Prezentul Regulament are drept scop stabilirea cerinţelor obligatorii pentru organizaţiile şi întreprinderile societăţilor orbilor, societăţilor surzilor şi societăţilor invalizilor (în continuare - întreprinderi şi organizaţii) în scopul beneficierii de scutirea de TVA la importul materiei prime, materialelor, articolelor de completare şi accesoriilor necesare procesului propriu de producţie şi de scutirea de vărsarea la buget a TVA la livrarea mărfurilor produse şi la prestarea serviciilor.
2. Lista organizaţiilor şi întreprinderilor societăţilor orbilor, societăţilor surzilor şi societăţilor invalizilor scutite de TVA la importul materiei prime, materialelor, articolelor de completare şi accesoriilor necesare procesului propriu de producţie şi/sau de vărsarea la buget a TVA la livrarea mărfurilor produse şi la prestarea serviciilor (în continuare - Liste) se aprobă şi se modifică de către Guvern, cu publicarea ulterioară în Monitorul Oficial al Republicii Moldova.

**II. CERINŢE OBLIGATORII PENTRU A BENEFICIA**

 **DE SCUTIREA DE TVA**

**3.** Pentru a beneficia de scutirea de TVA la importul materiei prime, materialelor, articolelor de completare şi accesoriilor necesare procesului propriu de producţie şi/sau de scutirea de vărsarea la buget a TVA la livrarea mărfurilor produse şi la prestarea serviciilor, întreprinderile şi organizaţiile societăţilor orbilor, societăţilor surzilor şi/sau societăţilor invalizilor trebuie să întrunească cumulativ următoarele criterii:

1) întreprinderea sau organizaţia are în calitate de fondator/asociat unic una dintre societăţile orbilor, societăţile surzilor şi/sau societăţile invalizilor;

2) societăţile orbilor, societăţile surzilor şi/sau societăţile invalizilor fondator/asociat deţin certificatul de înregistrare a organizaţiei necomerciale, eliberat de Ministerul Justiţiei;

3) societăţile orbilor, societăţile surzilor şi/sau societăţile invalizilor fondator/asociat deţin certificatul de stat eliberat de Comisia de certificare de pe lîngă Ministerul Justiţiei, care atestă utilitatea publică;

1. numărul salariaţilor cu dizabilități, angajaţi ai organizaţiei sau întreprinderii, pentru fiecare lună calendaristică în parte (pentru întreprinderile incluse în Liste) sau pe o perioadă de cel puţin 3 luni calendaristice anterioare pentru întreprinderile şi organizaţiile care doresc a fi incluse în Liste, corespunde cuantumului stabilit de Legea nr.837-XIII din 17 mai 1996 cu privire la asociaţiile obşteşti;
2. salariul mediu lunar calculat salariaţilor cu dizabilităţi constituie cel puţin cuantumul salariului mediu lunar pe economiei, prognozat pentru anul de referință, calculat indiferent de numărul de zile și ore lucrate.
3. întreprinderea sau organizaţia deţine în proprietate şi/sau în posesiune şi folosinţă temporară, în baza unui contract de leasing financiar, utilajul şi tehnica necesare procesului de producţie/prestare a serviciilor în proporţie de minimum 50% din totalul utilajului şi tehnicii necesare;

7) pentru întreprinderile producătoare, costul materiei prime, materialelor, articolelor de completare şi accesoriilor autohtone şi/sau importate, utilizate în procesul propriu de producţie, nu depăşeşte 90% din consumurile de producţie. În componenţa consumurilor de producţie intra următoarele elemente: consumuri directe de materiale, consumuri directe privind retribuirea muncii şi consumuri indirecte de producţie cu excepţia pierderilor de materii prime şi materiale;

8) materia primă, materialele, articolele de completare şi accesoriile importate sînt destinate în exclusivitate procesului propriu de producere, stabilit în baza raportului de expertiză eliberat de Camera de Comerț şi Industrie a Republicii Moldova, care confirmă că, în rezultatul procesului tehnologic, materia prima de provenienţă străină şi autohtonă este transformată în produs finit, căpătînd o nouă prioritate şi destinaţie, criteriu obligatoriu doar pentru scutirea prevăzută la art.103 alin.(7) din Codul fiscal.

**4.** În cazul în care numărul salariaţilor cu dizabilități, prevăzut în pct.3 subpct.4), este egal cu numărul salariaților fără dezabilități angajați ai organizaţiei sau întreprinderii, aceasta urmează să dețină 50% plus unu salariaţi cu dizabilități pentru a îndeplini criteriul din pct.3 subpct.4) și a fi eligibil de a beneficia de scutirea de TVA.

**5.** Scutirea de TVA conform art.103 alin.(7) din Codul fiscal se acordă luîndu-se ca bază valoarea impozabilă a mărfurilor importate calculată potrivit art.100 din Codul fiscal.

**III. CERINŢE OBLIGATORII PRIVIND PREZENTAREA Şl EXAMINARE A SOLICITĂRILOR DE ACORDARE A SCUTIRII DE TVA ŞI/SAU SCUTIRII DE VĂRSAREA LA BUGET A TVA**

**6.** Întreprinderile şi organizațiile care întrunesc criteriile stabilite la pct.3 din prezentul Regulament depun o cerere în adresa Serviciului Fiscal de Stat, cu prezentarea în copie a documentelor confirmative. Forma cererii, modul de completare a acesteia și lista documentelor confirmative necesare a fi prezentate se stabilesc de către Ministerul Finanțelor.

**7.** Cererea şi documentele anexate la aceasta se examinează în termen de 30 zile lucrătoare de către Serviciul Fiscal de Stat.

Cererea repetată privind includerea în Listă, în cazul în care întreprinderea sau organizația a fost exclusă anterior din aceasta sau nu a fost acceptată spre includere, urmează a fi depusă la expirarea termenului de cel puțin un semestru de raportare, din ziua emiterii deciziei corespunzătoare.

**8.** Întreprinderile şi organizaţiile poartă răspundere deplină pentru corectitudinea datelor prezentate, conform legislaţiei în vigoare.

**9.** După examinarea cererilor şi verificarea întrunirii condiţiilor prevăzute de prezentul Regulament, Serviciul Fiscal de Stat întocmește Raportul de acceptare sau refuz a cererii de acordare a scutirii de TVA (în continuare - Raport) și remite Raportul în cauză în adresa Ministerului Finanţelor și Serviciului Vamal.

**10.** Serviciul Vamal, în termen de 10 zile lucrătoare de la primirea Raportului, examinează Raportul și, la necesitate, copiile documentelor confirmative, prin solicitare de la Serviciul Fiscal de Stat. Propunerile de acceptare sau refuz a întreprinderii sau organizaţiei se remit Ministerului Finanțelor și în copie Serviciului Fiscal de Stat.

**11.** Ministerul Finanţelor, în baza propunerilor recepţionate de la Serviciul Fiscal de Stat și Serviciul Vamal, elaborează în termen de 10 zile calendaristice proiectul Hotărîrii Guvenului pentru completarea Listelor și prezintă spre examinare şi avizare autorităților publice centrale și instituţiilor interesate.

**12.** Autoritățile publice centrale și instituţiile interesate examinează și prezintă Ministerului Finanțelor, în termen de 10 zile lucrătoare, avizul aferent proiectului Hotărîrii Guvenului pentru completarea Listelor, iar Ministerul Finanțelor după recepționarea și generalizarea tuturor avizelor prezintă proiectul Hotărîrii Guvenului spre examinare şi aprobare Guvernului.

**13.** În cazul în care nu a fost recepționat avizul din partea autorității publice sau părții interesate în termenul menționat la pct.12, se consideră că autoritatea sau instituția în cauză a acceptat tăcit proiectul Hotărîrii Guvernului remis spre avizare.

**14.** În cazul în care în perioada după depunerea cererii și pînă la includerea în listă, organizația sau întreprinderea nu îndeplinește condiţiilor stabilite la pct.3, aceasta anunță Serviciul Fiscal de Stat și continue să aplice şi să achite TVA conform principiilor generale.

**IV. MODUL DE RAPORTARE, MONITORIZARE ŞI EXCLUDERE A ÎNTREPRINDERILOR ŞI ORGANIZAŢIILOR DIN LISTĂ**

**15.** Monitorizarea activităţii întreprinderilor şi organizaţiilor şi conformarea acestora la cerinţele stabilite de acordare a scutirii de TVA este efectuată de către Serviciul Fiscal de Stat și Serviciul Vamal după competență.

**16.** Organizaţiile şi întreprinderile prezintă trimestrial, cel tîrziu în ultima zi a lunii care urmează după trimestrul de raportare, Serviciului Fiscal de Stat raportul privind conformarea la modul de acordare a scutirii de TVA la importul materiei prime, materialelor, articolelor de completare şi accesoriilor necesare procesului propriu de producţie şi/sau de scutire de vărsare la buget a TVA la livrarea mărfurilor produse şi la prestarea serviciilor.

**17.** În cazul în care întreprinderea sau organizaţia inclusă în listă nu prezintă raportul menționat la pct.16 în termen de 10 zile calendaristice, Serviciul Fiscal de Stat transmite o solicitare de preîntîmpinare a întreprinderii sau organizaţiei despre obligativitatea prezentării raportului în termen de 10 zile calendaristice și despre excluderea acesteia din listă în caz contrar.

**18.** În cazul în care ca rezultat al controlului fiscal, se constată că întreprinderea şi organizaţia inclusă în listă, în unele perioade de raportare, nu întrunește condiţiile stabilite la pct.3, Serviciul Fiscal de Stat este în drept de a aplica modul general de impozitare cu TVA.

**19.** În cazul în care în urma controlului ulterior se constată neîndeplinirea condiţiilor stabilite la pct.3 de către întreprindere sau organizaţie inclusă în listă, Serviciul Vamal întocmește un actul de regularizare cu anexarea tuturor documentelor confirmative aferente constatărilor.

**20.** Serviciul Fiscal de Stat și Serviciul Vamal, în cazul stabilirii necorespunderii întreprinderii sau organizaţiei condiţiilor stabilite la pct.3, înaintează către Ministerul Finanțelor propuneri de excludere a întreprinderii sau organiziației din listă. Propunerile se înaintează în termen de 5 zile calendaristice după expirarea termenului de contestaţie a deciziei emise de către Serviciul Fiscal de Stat și Serviciul Vamal, în cazul nedepunerii contestaţiei, sau în termen de 5 zile după emiterea deciziei pe marginea contestaţiei.

**21.** În cazul în care Serviciul Fiscal de Stat în cadrul controlului fiscal, sau Serviciul Vamal, în cazul controlului ulterior, constată necorespunderea întreprinderii sau organizaţiei condiţiilor stabilite la pct.3, pentru careva perioade anterioare datei efectuării controlului, care la momentul controlului au fost înlăturate, Serviciul Fiscal de Stat și/sau Serviciul Vamal aplică regimul general de impozitare cu TVA pentru perioadele de necorespundere, dar fără a înainta propuneri de modificare a listelor.

**22.** Propunerile de excludere a întreprinderii sau organiziației din listă urmează să fie însoțite de copiile actului de control fiscal sau a actului de regularizare și a documentelor confirmative aferente constatărilor.

**23.** Întreprinderea sau organizația inclusă în liste are dreptul să înainteze propunere de a se exclude din liste din inițiativă proprie prin depunerea unei cereri în formă liberă la Serviciul Fiscal de Stat.

**24.** Ministerul Finanțelor, în modul stabilit, prezintă Guvernului spre aprobare proiectul hotărîrii cu privire la modificarea listei.